**РЕШЕНИЕ
№ 188
Исперих, 25.01.2021 г.**

**ОТНОСНО**: Предложение от Председателя на ОИК Исперих – Светлана Димитрова относно възложената й проверка на сигнал с вх. № 111-15 от 25.01.2021 г. за допуснати нарушения на разпоредбите на ИК.

На основание чл. 10, т. 7 от Решение № 62 от 04.04.2019 г. на ЦИК, ОИК Исперих

**Р Е Ш И:**

1. ОИК Исперих да изиска допълнителни документи за комплектоването на преписката - да се изиска копие на цялата преписка от проведено заседание на Комисия по закона за противодействие на корупцията и за отнемане на незаконно придобитото имущество от Общински съвет – Исперих, на което комисията е разгледала дали са налице основания от кмета на кметство – с. Тодорово за предприемане на действия в изпълнение на задължението му по чл. 41, ал. 3 от ЗМСМА.

2. Да се изискат писмени доказателства от кмета на кметство с. Тодорово – Бюлент Кемал Хасан за предприемането на действия за прекратяване на търговската му дейност по смисъла на Търговския закон и да даде писмени обяснения относно притежаваните от него търговски дружества и техния правен статут през периода от 06.11.2019 г. до 06.12.2019 г., като индивидуализира търговските дружества с точно наименование и ЕИК.

3. Да се изиска от деловодството на Общински съвет Исперих информация дали са постъпили писмени уведомления по чл. 41, ал. 3 от ЗМСМА от кмета на кметство с. Тодорово – Бюлент Кемал Хасан.

4. В тази връзка следва да се изготви необходимата изходяща кореспонденция.

Решението на ОИК Исперих, на основание чл. 30, ал. 8 от ЗМСМА не подлежи на оспорване и влиза в сила незабавно след обявяването му.

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Ценка Иванова\_\_\_\_\_\_\_\_\_

Решението е обявено на …………………. в ……………………..

1. ……………………………
2. ……………………………

Архивирано на …………………